L'exposició 'Naranjas, limones y algo más', de Lisa Dakkar, s'inaugura el dimecres a la Casa Municipal de Cultura
08 de març 2022

Lisa Dakkar presenta la seua obra _Naranjas, limones y algo más_, una exposició de quasi 50 quadres, pintats a l'oli, en els quals les imatges es troben dividides en dos blocs de colors: groc-taronja i blau. La inauguració de l'exposició tindrà lloc dimecres que ve, 9 de març, a les 19 hores a la Casa Municipal de Cultura.

L'exposició és d'entrada lliure, en horari de dilluns a divendres, de 10 a 13 hores i de 16 a 21 hores. Esta mostra, que estarà oberta fins al divendres, 4 de març, està organitzada pel departament de Cultura de l'Ajuntament de Sagunt.

Amb estos quadres l'artista pretén que l'observador no sols es pregunte què és el que està dibuixat, sinó que es plantege altres preguntes com quins colors s'han utilitzat, com l'afecta la visió d'eixes combinacions de colors, com li fan sentir-se i si li agrada el que veu. En resum, l'artista pretén que la seua exposició es convertisca en un viatge cap a l'interior de l'espectador, cap als seus sentiments, emocions i estats d'ànim.

«**Els quadres per a este projecte els vaig pintar durant sis anys en diferents moments de la meua vida i en diferents estats d'ànim. Alguns els vaig pintar quan estava bojament enamorada, uns altres quan ens vam separar. Alguns, quan estava trista o nerviosa, uns altres quan estava molt feliç. En cada estat, vaig triar i vaig mesclar colors lleugerament diferents i el projecte va resultar inusual. A més, jo diria que també és terapèutic**», ha explicat l'artista.  

![](/media/gvqjnk0j/c-expo-naranjas-limones.jpg?width=850&height=567.9545454545455)

*   [](http://www.facebook.com/sharer.php?u=https://aytosagunto.es/va/actualitat/l-exposicio-naranjas-limones-y-algo-mas-de-lisa-dakkar-s-inaugura-el-dimecres-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/l-exposicio-naranjas-limones-y-algo-mas-de-lisa-dakkar-s-inaugura-el-dimecres-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-exposicio-naranjas-limones-y-algo-mas-de-lisa-dakkar-s-inaugura-el-dimecres-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/l-exposicio-naranjas-limones-y-algo-mas-de-lisa-dakkar-s-inaugura-el-dimecres-a-la-casa-municipal-de-cultura/)